paragraph_text: Pjesma je nastala krajem 1950-ih, napisao ju je Eddie Cochran u suradnji sa svojim menadžerom i skladateljem Jerry Capehartom. Izvorno je trebala biti B-strana singl ploče, vrlo brzo se popela na # 8 američke top ljestvice ( Billboard Hot 100 - 29. rujna 1958.), a dospjela je i # 18 britanske top ljestvice. Studijski bubnjar, koji je odradio taj dan snimanja bio je Earl Palmer, ritam je pljeskanjem ruku pojačao Sharon Sheeley, a duboki bariton na kraju svakog refrena pjesme je malo ismiksani Cochran.